ສະຫະລັດເພີ້ມການຊ່ວຍເຫລືອ ແກ່ລາວ ໃນການເກັບກູ້ ລະເບີດບໍ່ທັນແຕກ
ສະຫະລັດໄດ້ໃຫ້ການຊ່ວຍເຫລືອ 1.5 ລ້ານໂດລາ ແກ່ລາວ ເພື່ອໃຊ້ເຂົ້າ ໃນການເກັບກູ້ UXO ໂດຍຮວມທັງ ໃຫ້ການຊ່ວຍເຫລືອ ໃນການຝຶກອົບຮົມອີກດ້ວຍ.
ທາງການສະຫະລັດໃຫ້ການຊ່ວຍເຫລືອເຂົ້າໃນການເກັບກູ້ລະເບີດບໍ່ທັນແຕກຢູ່ໃນລາວ ຫລາຍຂຶ້ນໂດຍຮວມທັງໃຫ້ການຊ່ວຍເຫລືອໃນການຝຶກອົບຮົມກ່ຽວກັບການປ້ອງກັນອັນ ຕະລາຍຈາກລະເບີດດັ່ງກ່າວອີກດ້ວຍ ພິທີການສົ່ງມອບການຊ່ວຍເຫລືອຂອງທາງການສະຫະລັດ ໃຫ້ແກ່ອົງການເກັບກູ້ລະເບີດແຫ່ງຊາດລາວ (Lao UXO) ໄດ້ຈັດຂຶ້ນຢ່າງເປັນທາງການເມື່ອບໍ່ນານມານີ້ ໂດຍທ່ານ ນາງ Karen B Stewart ເອກອັກຄະລັດຖະທູດສະຫະ ລັດປະຈໍາປະເທດລາວ ແລະທ່ານນາງອ່ອນຈັນ ທຳມະ ວົງ ລັດຖະມົນຕີກະຊວງແຮງງານ ແລະສະຫວັດດີການສັງ ຄົມຂອງລາວເປັນປະທານໃນພິທີຮ່ວມກັນ ການຊ່ວຍເຫຼືອດັ່ງກ່າວນີ້ມີມູນຄ່າ 1 5 ລ້ານໂດລາ ສຳລັບ ໃຊ້ເປັນງົບປະມານໃນການເກັບກູ້ລະເບີດບໍ່ທັນແຕກທີ່ຕົກ ຄ້າງຢູ່ໃນພື້ນທີ່ 360 ເຮັກຕາຂອງ 88 ໝູ່ບ້ານໃນເຂດ ແຂວງຊຽງຂວາງ ແລະແຂວງຄຳມ່ວນໃນຕະຫລອດຊ່ວງ ປີ 2011ນີ້ເປັນການສະເພາະ ເນື່ອງຈາກວ່າເປັນເຂດທີ່ມີ ລະເບີດບໍ່ທັນແຕກທີ່ຕົກຄ້າງຢູ່ຢ່າງໜາແໜ້ນຊຶ່ງເຮັດໃຫ້ ປະຊາຊົນມີຄວາມສ່ຽງສູງທີ່ຈະໄດ້ຮັບອັນຕະລາຍຈາກ ລະເບີດບໍ່ທັນແຕກດັ່ງກ່າວ ພ້ອມກັນນີ້ ເພື່ອເຮັດໃຫ້ການເກັບກູ້ລະເບີດບໍ່ທັນແຕກ ສາມາດດຳເນີນການໄດ້ໄວຂຶ້ນກວ່າເກົ່າທາງການສະຫະ ລັດກໍຍັງໄດ້ໃຫ້ການຊ່ວຍເຫຼືອໃນການຈັດຕັ້ງໜ່ວຍເກັບ ກູ້ລະເບີດອີກ 4 ໜ່ວຍລວມທັງຍັງໄດ້ຊ່ວຍເຫລືອໃນ ການພັດທະນາລະບົບເກັບກໍາຂໍ້ມູນກ່ຽວກັບຜູ້ໄດ້ຮັບເຄາະຮ້າຍຈາກລະເບີດບໍ່ທັນແຕກໃນ ສອງແຂວງດັ່ງກ່າວ ແລະຫລ້າສຸດກໍໄດ້ໃຫ້ການຊ່ວຍເຫຼືອຫລາຍກວ່າ 2 ແສນໂດລາສຳລັບ ຝຶກອົບຮົມນັກຮຽນກ່ຽວກັບການປ້ອງກັນອັນຕະລາຍຈາກລະເບີດບໍ່ທັນແຕກໃນ 9 ແຂວງ ອີກດ້ວຍ ກ່ອນໜ້ານີ້ ທ່ານຢົງ ຈັນທະ ລັງສີ ເອກອັກຄະລັດຖະທູດ ລາວປະຈຳສະວິດເຊີແລນໄດ້ ໃຫ້ການຢືນຢັນກັບ VOA ວ່າ ທາງການສະຫະລັດໄດ້ໃຫ້ການ ຊ່ວຍເຫຼືອເຂົ້າໃນການເກັບກູ້ ລະເບີດບໍ່ທັນແຕກຕົກຄ້າງຢູ່ ໃນລາວຄິດເປັນມູນຄ່າສະເລ່ຍ 5 ລ້ານໂດລາຕໍ່ປີ ຫາກແຕ່ສຳ ລັບການຊ່ວຍເຫຼືອໃນໄລຍະໃຫມ່ ທາງການສະຫະລັດກໍ່ໄດ້ຮັບປາກ ວ່າຈະເພີ່ມການຊ່ວຍເຫຼືອໃຫ້ ຫຼາຍຂຶ້ນ ແລະຈະເປັນການຊ່ວຍ ເຫຼືອໄລຍະຍາວອີກດ້ວຍ ດັ່ງທີ່ທ່ານຢົງໄດ້ໃຫ້ການຊີ້ແຈງໃນຕອນນຶ່ງວ່າ: ທັງນີ້ ໂດຍນັບຈາກປີ 1996 ເປັນຕົ້ນມາ ອົງການເກັບກູ້ລະເບີດແຫ່ງຊາດລາວ (Lao UXO) ສາມາດເກັບກູ້ ແລະທໍາລາຍ UXO ໄປຫຼາຍກວ່າ 1 ລ້ານໜ່ວຍ ແລະເປັນການ ເກັບກູ້ UXO ອອກໄປຈາກພື້ນທີ່ກວ້າງ ກວ່າ 25,000 ເຮັກຕ້າ ຫຼືບໍ່ເຖິງ 1% ຂອງພື້ນທີ່ທີ່ມີລະເບີດ UXO ຕົກຄ້າງຢູ່ ໃນລາວເທົ່ານັ້ນ ຊຶ່ງກໍໝາຍຄວາມວ່າ ຖ້າຫາກສະພາບການເກັບກູ້ຍັງຄົງເປັນ ຄືກັບໃນໄລຍະ 15 ປີທີ່ຜ່ານມານີ້ ກໍ່ຈະ ເຮັດໃຫ້ການເກັບກູ້ UXO ໃນລາວຈະຕ້ອງໃຊ້ເວລາອີກຍາວນານກວ່າ 100 ປີ ດ້ວຍເຫດນີ້ ຈຶ່ງເຮັດໃຫ້ທາງການລາວໄດ້ຕັ້ງຄວາມ ຫວັງໄວ້ວ່າຈະຕ້ອງໄດ້ຮັບການຊ່ວຍເຫຼືອຈາກຕ່າງ ປະເທດບໍ່ໜ້ອຍກວ່າ 30 ລ້ານໂດລາໃນແຕ່ລະປີ ເພື່ອທີ່ວ່າຈະເຮັດໃຫ້ສາມາດເກັບກູ້ UXO ອອກ ຈາກພື້ນທີ່ສຳລັບການກະເສດໄດ້ເພີ່ມຂື້ນອີກ 183,000 ເຮັກຕ້າພາຍໃນປີ 2020 ໃນຂະນະທີ່ ໃນໄລຍະ 5 ປີທີ່ຜ່ານມານັ້ນລາວກໍ່ໄດ້ຮັບການ ຊ່ວຍເຫຼືອຈາກຕ່າງປະເທດໂດຍສະເລ່ຍ 19 ລ້ານ ໂດລາ ໃນແຕ່ລະປີ ສ່ວນສະຫະລັດນັ້ນ ກໍ່ໄດ້ໃຫ້ການຊ່ວຍເຫຼືອໄປແລ້ວຫຼາຍ ກວ່າ 30 ລ້ານໂດລ້ານັບຈາກປີ 1996 ເປັນຕົ້ນມາ